રિઝર્વ બેન્કના આ નિર્ણયથી હવે લોકોને ઘણી રાહત થશે. એસબીઆઈના એક વરિષ્ઠ અધિકારીના જણાવ્યા અનુસાર બેન્કોને રેક્વિઝિશન સ્લિપ પર નોટ બદલવા આવતા લોકોના માત્ર આઈડી પ્રૂફની ડિટેઇલ્સ અને નંબર્સની જરૂર હોય છે અને તેને ટેલર ડોક્યુમેન્ટ સાથે મેચ કરવામાં આવશે. બેન્કો અત્યાર સુધી આઈડીની ઝેરોક્સ માગતી હતી, જેને લઈને લાંબી લાઈનો લાગતી હતી, જોકે કેટલીક બેન્કોએ આઈડી ફોટો કોપી નહીં લાવનાર કસ્ટમર્સ માટે પોતાની બ્રાન્ચમાં ઝેરોક્સની વ્યવસ્થા કરી હતી. સરકારે એટીએમમાંથી નાણાં ઉપાડવાની મર્યાદા ૧૯ નવેમ્બરથી વધારીને પ્રતિદિન રૂ. ૪૦૦૦ કરવાનો નિર્ણય હાલ મોકૂફ રાખ્યો છે. તેનું કારણ એ છે કે મોટા ભાગના એટીએમને હજુ રૂ. ૫૦૦ અને રૂ. ૨૦૦૦ની નવી નોટોને ટેકનિકલ રીતે અનુરૂપ કરવામાં આવ્યાં નથી. સેવિંગ બેન્ક એકાઉન્ટ હેઠળ એટીએમમાંથી ઉપાડની મર્યાદા હાલ જે રૂ. ૨૫૦૦ની છે તે થોડા સમય માટે ચાલુ રહેશે અને હાલ તુરત એટીએમમાંથી ઉપાડની મર્યાદા રૂ. ૪૦૦૦ કરવામાં આવશે નહીં.